fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi fi fi fi fi fi fi en ru fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi pt fi fi hu vo fi pt fi fi fi fi fi fi fi fi fi fi fi fi fi fi en fi en fi fi fi fi fi
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Ydinenergia-alalle kehitetään uusia ratkaisuja, kuten pieniä modulaarisia ydinreaktoreja tai fuusioenergiaa. VTT auttaa asiakkaita pääsemään mukaan kehitystyöhön sekä löytämään oikean ajankohdan ja tavan uusien teknologioiden käyttöönottoon.
Pienet modulaariset ydinreaktorit voivat pienentää hiilen käyttöä kaupunkien ja teollisuuden energiantuotannosta
Kehitteillä olevat ydinvoimalaitokset voivat tuottaa myös lämpöä, kylmyyttä ja kemikaaleja.
ITER-projektin kaltaiset fuusiohankkeet tarjoavat alihankkijoille runsaasti mahdollisuuksia.
Solution Sales Lead, Nuclear energy
Pienet modulaariset ydinreaktorit (Small Modular Reactor, SMR) ovat yksi mahdollisista ydinenergian tulevista ratkaisuista. Ne voivat vähentää hiilen tarvetta kaupunkien ja teollisuuden energiatuotannossa. SMR:t ovat pienikokoisia ja erittäin turvallisia, sillä niiden turvajärjestelmät perustuvat painovoimaan ja luonnonkiertoon. Näiden turvallisuusominaisuuksien ansiosta ne voidaan sijoittaa lähelle kaupunkeja tai teollisuusalueita, ja niitä voidaan käyttää lämmön tuotantoon. Potentiaalinen sarjatuotanto madaltaisi hintoja ja mahdollistaisi luotettavat rakennusaikataulut.
VTT tutkii SMR-reaktoreita aktiivisesti. Koordinoimme eurooppalaisiin SMR-luvituskäytäntöihin liittyvää ELSMOR-projektia. Koordinoimme EcoSMR-ekosysteemiä pienille modulaarisille ydinreaktoreille. Tutkimme SMR:ien soveltuvuutta paikallisiin energiaverkkoihin sähkön ja lämmön tuottajina sekä niiden käyttöä teollisuuslaitosten yhteydessä. Lisäksi voimme auttaa yrityksiä arvioimaan teknologioita ja suunnittelemaan SMR:ien käyttöönottoa.
Muita mahdollisia ydinenergian kehityssuuntia ovat reaktorien joustava käyttö sekä sähkön, lämmön, kylmän ja kemikaalien (kuten synteettisen maakaasun tai ammoniakin) yhteistuotanto. Monipuolisen asiantuntemuksensa ja mallinnusresurssiensa avulla VTT voi tukea näitä teknologioita hyödyntävien konseptien kehittämistä.
Pienet modulaariset ydinreaktorit ja fuusioenergia voivat olla ydinenergian tulevaisuutta.
Kehitämme neljännen sukupolven reaktoreita
VTT edustaa Suomea kansainvälisessä projektityöryhmässä, joka rakentaa Jules Horowitz -materiaalitestausreaktoria. Valmistuttuaan tämä reaktori mahdollistaa ydinvoimalaitoksessa käytettävien materiaalien ja polttoaineiden testaamisen sekä nykyisten että uusien reaktorityyppien tarpeisiin suoraan reaktoriytimessä.
Neljännen sukupolven reaktorien tavoitteena on parantaa turvallisuutta, taloudellisuutta ja ekologista kestävyyttä. Tämä on mahdollista saavuttaa hyödyntämällä uusia reaktoriteknologioita ja sulkemalla polttoainekierto, mikä pienentää korkea-aktiivisen ydinjätteen määrää. Neljännen sukupolven reaktoreita voitaisiin käyttää sähköntuotannon lisäksi korkean lämpötilan sovelluksissa.
VTT on mukana neljännen sukupolven ydinreaktoreita käsittelevässä European Sustainable Nuclear Industry Initiative (ESNII) -verkostossa. Tarjoamme laskentatyökaluja ja palveluja, joista on etua uusien reaktorikonseptien suunnittelutyön ja turvallisuusanalyysien eri osa-alueilla. Lisäksi omat materiaalien tutkimusresurssimme mahdollistavat käyttöikää rajoittavien tekijöiden (esim. hapettuminen, rasituskorroosio ja korkeissa lämpötiloissa esiintyvä viruminen ja väsyminen) tehokkaan tutkimisen haastavissa olosuhteissa kuten ylikriittisessä vedessä.
VTT:llä on runsaasti fuusioreaktoreihin liittyvää osaamista esimerkiksi plasmafysiikan, materiaalien, mittausteknologioiden ja etäohjauksen saralla. VTT:n ja Tampereen yliopiston yhteisessä ROViR-keskuksessa sijaitsee ITER-reaktorin diverttorin täysikokoinen malli, jota käytetään etähallintajärjestelmien kehittämiseen ja testaamiseen. Lisäksi olemme mukana Neutral Beam -etähallintahankkeessa. ITER on valtava kansainvälinen projekti, VTT seuraa sen tarjouspyyntöjä ja auttaa yrityksiä pääsemään mukaan toimitusprojekteihin.
Lue lisää Suomen fuusiotoiminnasta FinnFusionin sivuilta
Aiheeseen liittyvät uutiset ja tarinat
Uusi kansallinen tutkimusohjelma tukee ydinenergian turvallista käyttöä Suomessa
Suomalainen pienreaktorikeksintö nappasi palkintosijan Euroopan komission järjestämässä Nuclear Innovation Prize -kilpailussa
Olkiluoto 3 liitettiin sähköverkkoon - millainen rooli ydinenergialla on energiamurroksessa?
Uusiutuvan ja hiilineutraalin energian tehokas hyödyntäminen teollisuudessa, liikenteessä ja rakennuksissa on avainasemassa, kun ratkomme ilmastokysymyksiä. Tulevaisuuden puhtaaseen energiajärjestelmään voivat kuitenkin osallistua kaikki – myös me tavalliset ihmiset. Pienilläkin yksilön valinnoilla on suuri vaikutus.
Hiilineutraali ja älykäs energiajärjestelmä
Lisää aiheeseen liittyvää sisältöä
Liiketoiminta, innovaatiot ja ennakointi
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022